ai4bharat/Pralekha huggingface dataset:
ریلوے کی وزارت
ادھم پور-سری نگر-بارہمولہ ریل لنک پروجیکٹ
یو ایس بی آر ایل پروجیکٹ کی 272 کلومیٹر طویل لائن میں سے 161 کلومیٹر کا کام شروع کر دیا گیا
ریلوے، مواصلات اور الیکٹرانک اور انفارمیشن ٹیکنالوجی کے وزیر جناب اشونی ویشنو نے آج لوک سبھا میں ایک سوال کے تحریری جواب میں یہ اطلاع دی ہے کہ ادھم پور-سری نگر-بارہمولہ ریل لنک  پروجیکٹ  کو 1995-1994 میں منظور کیا گیا تھا۔ پروجیکٹ کی متوقع لاگت 37,012 کروڑ روپے ہے، جس کے مقابلے میں مارچ، 2022 تک پروجیکٹ پر 26،786 کروڑ روپے خرچ ہو چکے ہیں۔ یو ایس بی آر ایل پروجیکٹ کی کل 272 کلومیٹر لمبائی میں سے، 161 کلومیٹر کا کام پہلے ہی شروع کیا جاچکا ہے۔ کٹرا-بانہال سیکشن کی 111 کلومیٹر طویل باقی رہنے والی پٹی پر بھی کام شروع کیا گیا ہے۔
ریلوے کے کسی بھی پروجیکٹ کی تکمیل کا انحصار مختلف عوامل پر ہوتا ہے جیسے ریاستی حکومت کی طرف سے فوری اراضی کا حصول، محکمہ جنگلات کے حکام کی طرف سے جنگلات کی منظوری، لاگت کے اشتراک کے منصوبوں میں ریاستی حکومت کی طرف سے لاگت کا جمع کرنا، خلاف ورزی کرنے والے سہولت کار اداروں کی منتقلی، مختلف حکام سے قانونی منظوری۔ رقبے کے ارضیاتی اور ٹپوگرافیکل حالات، پراجیکٹ  کے علاقے میں امن و امان کی صورت حال، موسمیاتی تحفظات کی وجہ سے مخصوص پروجیکٹ سائٹ کے لیے سال میں کام کرنے کے مہینوں کی تعداد وغیرہ۔ یہ تمام عوامل منصوبے کی تکمیل کے وقت کو متاثر کرتے ہیں۔
اس وقت یو ایس بی آر ایل پروجیکٹ کے بارہمولہ-بڈگام-بانہال سیکشن میں 19  مسافر خصوصی ٹرین خدمات چل رہی ہیں۔ مزید برآں، نئی ٹرین خدمات کا تعارف یا موجودہ ٹرین خدمات کی توسیع ہندوستانی ریلویز پر ٹریفک کی طلب، کام کاج کے امکانات کی صورت حال اور رولنگ اسٹاک کی دستیابی سے مشروط ایک جاری عمل ہے۔
نئی لائن پروجیکٹوں پر ریاستی حکومتوں، مرکزی وزارتوں، ممبران پارلیمنٹ، دیگر عوامی نمائندوں اور ریلوے کی اپنی ضروریات کے مطالبات کی بنیاد پر غور کیا جاتا ہے۔ چونکہ اس طرح کی تجاویز کی وصولی ایک مسلسل اور جاری عمل ہے، اس لیے ایسی درخواستوں کا مرکزی مجموعہ برقرار نہیں رکھا جاتا ہے۔ یہ تجاویز معاوضے کی بنیاد پر، آخری سرے پر موجود فرد تک رابطہ ،گنجان/ زیادہ مصروف لائنوں کو بڑھانے، سماجی و اقتصادی تحفظات، گمشدہ روابط اور متبادل راستوں بشمول سیاحتی مقامات سے رابطہ وغیرہ کی بنیاد پر لی گئی ہیں، جو جاری منصوبوں کی ذمہ داریوں، مجموعی طور پر فنڈز کی دستیابی اور مسابقتی مطالبات پر منحصر ہیں جو ایک مسلسل اور جاری عمل ہے۔
امور داخلہ کی وزارت
مرکزی وزیر داخلہ اور امدادی باہمی کے وزیر جناب امت شاہ نے وزیر اعظم مودی کی قیادت میں مرکزی حکومت کی طرف سے آج لوک سبھا میں ناری شکتی وندن بل پیش کرنے کے لیے وزیر اعظم جناب نریندر مودی کا شکریہ ادا کیا
آج، وزیر اعظم جناب نریندر مودی نے ہندوستان کی ابدی ثقافت کے مطابق ملک کی جمہوریت میں "यत्र नार्यस्तु पूज्यन्ते, रमन्ते तत्र देवता:" کے اصول کو نافذ کیا ہے
لوک سبھا میں آج پیش کیا گیا 'ناری شکتی وندن بل' ایک ایسا فیصلہ ہے جس سے ملک کی خواتین کو حقیقی معنوں میں ان کے حقوق ملیں گے
مودی جی نے دکھایا ہے کہ 'خواتین کی قیادت میں تفویض اختیارات' مودی حکومت کا نعرہ نہیں بلکہ ایک عزم ہے، کروڑوں ہم وطنوں کی طرف سے، میں مودی جی کو اس تاریخی فیصلے کے لیے تہہ دل سے مبارکباد پیش کرتا ہوں
پالیسی ہو یا قیادت، ہندوستان کی خواتین کی طاقت نے ثابت کر دیا ہے کہ وہ کسی بھی میدان میں کسی سے کم نہیں ہیں
مودی حکومت کا ماننا ہے کہ ایک مضبوط اور خود کفیل ہندوستان کی تعمیر خواتین کی طاقت کی حمایت اور قوت کے بغیر ممکن نہیں ہے
ملک کی خواتین کو ان کے جائز حقوق دلانے کے لیے مودی حکومت کا یہ فیصلہ آنے والے وقت میں ایک ترقی یافتہ اور خوشحال ہندوستان کی تعمیر کا اہم ستون بنے گا
مرکزی وزیر داخلہ اور باہمی امداد کے وزیر جناب امت شاہ نے وزیر اعظم مودی کی قیادت میں مرکزی حکومت کی طرف سے آج لوک سبھا میں ناری شکتی وندن بل پیش کرنے پر وزیر اعظم جناب نریندر مودی کا شکریہ ادا کیا۔ X پر اپنی پوسٹس کے ذریعے، جناب امت شاہ نے کہا کہ آج، وزیر اعظم جناب نریندر مودی نے ہندوستان کی ابدی ثقافت کے مطابق ملک کی جمہوریت میں "यत्र नार्यस्तु पूज्यन्ते, रमन्ते तत्र देवता:" کے اصول کو نافذ کیا ہے۔ انہوں نے کہا کہ آج لوک سبھا میں پیش کیا گیا 'ناری شکتی وندن بل' ایک ایسا فیصلہ ہے جس سے ملک کی خواتین کو حقیقی معنوں میں ان کے حقوق ملیں گے۔ جناب شاہ نے کہا کہ مودی جی نے دکھا دیا ہے کہ ‘خواتین کی قیادت میں تفویض اختیارات’ مودی حکومت کا نعرہ نہیں ہے بلکہ ایک قرارداد ہے، کروڑوں ہم وطنوں کی طرف سے میں اس تاریخی فیصلے کے لیے مودی جی کو تہہ دل سے مبارکباد پیش کرتا ہوں۔
مرکزی وزیر داخلہ نے کہا کہ پالیسی ہو یا قیادت، ہندوستان کی خواتین کی طاقت نے ثابت کر دیا ہے کہ وہ کسی بھی میدان میں کسی سے کم نہیں ہیں۔ انہوں نے کہا کہ مودی حکومت کا ماننا ہے کہ ایک مضبوط اور خود کفیل ہندوستان کی تعمیر خواتین کی طاقت کی حمایت اور قوت کے بغیر ممکن نہیں ہے۔ جناب شاہ نے کہا کہ ملک کی خواتین کو ان کے جائز حقوق دینے کا مودی حکومت کا یہ فیصلہ آنے والے وقت میں ایک ترقی یافتہ اور خوشحال ہندوستان کی تعمیر کا اہم ستون بنے گا۔
بھارت کا مسابقتی کمیشن
سی سی آئی نے بی سی ایشیا انویسمنٹس ایکس لمٹیڈ کے ذریعے آئی آئی ایف ایل ویلتھ مینجمنٹ لمیٹڈ کے 24.98فیصد شیئر ہولڈنگ کے حصول کی منظوری دی
مسابقتی کمیشن آف انڈیا  نے بی سی ایشیا انویسمنٹس ایکس لمٹیڈ کے ذریعے ٓئی آئی ایف ایل ویلتھ منجمنٹ لمٹڈی کے 24.98فیصد شئرھ ہولڈنگ کے حصول کی منظوری دی ۔
بی سی ایشیا  ایک سرمایہ کاری ہولڈنگ کمپنی ہے جسے ماریشس کے قوانین کے تحت شامل کیا گیا ہے، اور اس کا مقصد طویل مدتی سرمایہ کاری کرنا ہے۔ بی سی ایشیا کو  بائن کیپٹل انویسٹرس، ایل ایل سی ،  بائن کیپٹل کریڈیٹ ممبر ایل ایل سی اور بائن کیپٹل ممبرII  اور کناڈین پنشن پلانٹ انویسمنٹ بورڈ  کے زیر کنٹرول فنڈ زاور وسائل کے ذریعہ بالواسطہ طور پر طور پر چلایا جاتا ہے۔
بائن پرائیویٹ اکویٹی ایک نجی ایکویٹی سرمایہ کاری فرم ہے جو اپنے فنڈز کے مختلف اداروں کے ذریعے انفارمیشن ٹیکنالوجی، صحت کی دیکھ بھال، خوردہ اور صارفین کی مصنوعات، مواصلات، مالیاتی اور صنعتی/مینوفیکچرنگ سمیت کئی صنعتوں کی کمپنیوں میں سرمایہ کاری کرتی ہے۔
بائن کریڈٹ ایک معروف عالمی کریڈٹ اسپیشلسٹ ہے جو سرمائے کے مکمل ڈھانچے میں سرمایہ کاری کرتا ہے اور کریڈٹ کی حکمت عملیوں کے تمام شعبوں میں سرمایہ کاری کرتا ہے، جس میں رعایتی قرضے، زیادہ منافع والے بانڈز، ڈوبے ہوئے قرض، نجی قرضے، منظم مصنوعات، غیر فعال قرضے اور ایکوئٹی۔
سی پی پی آئی بی ایک پیشہ ور سرمایہ کاری کا انتظام کرنے والا ادارہ ہے جو کینیڈا پنشن پلان فنڈ کے ذریعے اس میں منتقل کیے گئے فنڈز کی سرمایہ کاری کرتا ہے جن کی سی پی پی فنڈ کو اپنے مختلف شراکت داروں اور مستفید کنندگان کی جانب سے موجودہ فوائد کی ادائیگی کے لیے ضرورت نہیں ہے۔ اثاثوں کا متنوع پورٹ فولیو بنانے کے لیے، سی پی پی آئی بی پبلک ایکویٹی، پرائیویٹ ایکویٹی، رئیل اسٹیٹ، بنیادی ڈھانچہ اور مقررہ آمدنی کے آلات میں سرمایہ کاری کرتا ہے۔
آئی آئی ایف ایل ویلتھ مینجمنٹ لمیٹڈ  ہندوستان میں دولت کے بندوبست کی ایک نجی فرم ہے۔ آئی آئی ایف ایل ،ڈبلیو ایم اعلیٰ مالیت اور انتہائی اعلیٰ مالیت کے حامل افراد، متمول خاندانوں، گھریلو دفاتر اور ادارہ جاتی کلائنٹس کے لیے موزوں دولت کے انتظام کے حل کی ایک جامع رینج کے ذریعے انتہائی خصوصی اور جدید ترین ضروریات کو پورا کرتا ہے۔
مجوزہ مجموعہ میں بی سی ایشیا  کے ذریعے آئی آئی ایف ایل ڈبلیو ایم کے 24.98فیصد شیئر ہولڈنگ کا حصول شامل ہے۔
سی سی آئی کا تفصیلی حکم بعد میں آئے گا ۔
جدید اور قابل تجدید توانائی کی وزارت
وزیربجلی جناب آرکے سنگھ نے بھارت میں ہمہ گیرترقیات اورتغیرپذیر توانائی وعالمی ماحولیات سے متعلق جی ۔20وزرأ کی میٹنگ میں شرکت
بھارت سب سے بڑے قابل احیأ توانائی توسیعی پرواگراموں اور توانائی اثرانگیزی پروگراموں کو نافذ کررہاہے ۔ وزیرموصوف
ای ڈی ، آئی ای اے نے میٹنگ میں بھارت کے برق کاری کے پروگرام کی کامیابی کی تعریف کی
آئی آرای این اے کے ڈائرکٹرجنرل نے بھی اپنی تقریرکے دوران قابل احیأتوانائی کے شعبے میں بھارت کی کامیابی کی ستائش کی
نئی دہلی،17جون :بجلی اور نئی وقابل احیاتوانائی کے وزیرمملکت  اورہنرمندی ترقیات اورصنعت کاری کے وزیر ،جناب آرکے سنگھ نے کہاہے کہ بھارت قابل احیأتوانائی توسیعی پروگراموں میں سے ایک سب سے بڑے پروگرام ، توانائی اثرانگیزی پروگراموں کو عملی جامہ پہنارہاہے اور بھارت نے موسمیاتی تبدیلی کے پس منظرمیں پیرس معاہدے کے سلسلے میں اپنی جانب سے جس عہد کا اظہارکیاہے ،اس کے تحت مقررہ نشانوں کے حصول کے لئے آگے بڑھ رہاہے ۔وزیرموصوف 16-15 ،2019کوکروئی زاوا ، ناگانو پروفیکچر، جاپان میں منعقدہ جی۔ 20 وزارتی میٹنگ میں توانائی تغیراورہمہ گیرترقیات کے لئے عالمی ماحولیات کے موضوع پراظہارخیال کررہے تھے ۔
وزیرموصوف نے اپنے اظہارخیال کے دوران بتایاکہ ہندوستان میں گھرگھربجلی پہنچانے کے معاملے میں ڈگرسے ہٹ کرکامیابی حاصل ہوئی ہے اور سب کے لئے توانائی تک رسائی کو ممکن بنایاگیاہے ۔ وزیرموصوف نے کہاکہ موسمیاتی تبدیلی کے سلسلے میں ہم نے جو عہد کررکھاہے اوراس کے عہدکے تحت مقررہ نشانوں کے حصول کے لئے ترقی پسندانہ قدم اٹھائے جارہے ہیں ۔ انھوں نے اعتماد جتایاکہ بھارت 2030تک اپنا 40فیصد کا قابل احیاتوانائی مکس حاصل کرلے گا ۔ اس کےعلاوہ جناب سنگھ نے پی اے ٹی ، اجالا، اسٹینڈرڈ اینڈ لیبلنگ ، ای سی بی سی ایٹکینڈ وغیرہ کے توسط سے حاصل کی گئی مختلف النوع توانائی اثرانگیزی پروگراموں سے متعلق کامیابیوں اور سرسبز اورصحت بخش کرہ ٔارض کے قیام کے لئے بھارت کے ذریعہ کئے گئے عہد کو بھی اجاگرکیا۔
جناب سنگھ نے کہاکہ بھارت دنیا بھرمیں ایک سب سے بڑے قابل احیاتوانائی کو وسعت دینے والے عمل میں کامیابی حاصل کرنے جارہاہے اور پانچ برسوں میں بجلی برآمدکرنے والا ملک بن چکاہے ۔ انھوں نے ترسیلی نظام کے معاملے میں بھی ایک ملک ۔ ایک گرڈ ، سرسبز توانائی کوریڈوروغیرہ کے حوالے سے بھارت کی کامیابیوں کا تذکرہ کیا۔ بجلی اور قابل احیاتوانائی کے شعبے میں بھارت کی کامیابی کی ستائش وزارتی میٹنگ کے دوران کی گئی ۔ آئی آرای این اے کے ڈی جی نے اپنی تقریرکے دوران قابل احیاتوانائی کے شعبے میں بھارت کی کامیابی کا تذکرہ کیا۔ آئی ای اے نے بھارت میں کامیاب برق کاری کے پروگرام کا بھی ذکرکیااوراس کی تعریف کی ۔ اس میٹنگ کے شانہ بہ شانہ، جناب سنگھ نے ای ڈی ، آئی ای اے ، مسٹرفتیح برول کے ساتھ بھی میٹنگوں کا اہتمام کیا اوربھارت اورآئی ای اے کے مابین باہمی تعاون پرتبادلہ خیالات کیا۔
جناب آرکے سنگھ نے برطانیہ کی ماحولیات ، خوراک اوردیہی امورکی پارلیمانی انڈرسکریٹری، محترمہ تھریسے کوفی سے بھی ملاقات کی اور دونوں ممالک کے مابین توانائی اورماحولیات سے متعلق مختلف النوع امورکے سلسلے میں تعاون کےشعبوں پربھی تبادلہ خیالات کیا۔ وزیرموصوف نے جاپان کے معیشت ، تجارت اورصنعت کے وزیرمسٹرہیروشگے سیکو سے بھی باہمی ملاقات کی اورتوانائی کے شعبے میں دونوں ممالک کے مابین باہمی تعاون کے مختلف پہلووں پرتبادلہ خیالات کیا۔
بعدازاں جناب سنگھ نے روس کے توانائی کے ڈپٹی توانائی وزیرجناب انٹون ان یوستن کے ساتھ بھی ملاقات کا اہتمام کیا۔
صحت اور خاندانی بہبود کی وزارت
مرکز نے انتخابات والی پانچ ریاستوں میں عوامی صحت سے متعلق کارروائی کے لیے کی جانے والی تدابیر اور ٹیکہ کاری کی صورت حال کا جائزہ لیا
مرکز نے صلاح دی کہ ضلع وار ، ہفتہ وار منصوبہ کے ذریعے ٹیکے کے سبھی اہل لوگوں کی ٹیکہ کاری بڑھائی جائے اور اس کا روزانہ جائزہ لیا جائے
کووڈ معاملوں میں اچانک ہونے والی تیزی کو روکنے کے لیے جانچ کو رفتار دی جائے
کووڈ کے تعلق سے مناسب برتاؤ کو سختی سے نافذ کیا جائے
نئی دہلی، 27 دسمبر 2021۔
صحت کے مرکزی سکریٹری جناب راجیش بھوشن نے پانچ ریاستوں، اتراکھنڈ، گوا، منی پور، اترپردیش اور پنجاب کی ایک اعلی سطحی میٹنگ طلب کی۔ ان ریاستوں میں اسمبلی انتخابات ہونے ہیں۔ میٹنگ میں ان ریاستوں میں ٹیکہ کاری کی صورت حال اور عوامی صحت کے تعلق سےکارروائی کی تدابیر کا جائزہ لیا گیا۔
اتراکھنڈ اور گوا نے رپورٹ دی کہ ٹیکے کی پہلی اور دوسری خوراک لگانے کے معاملے میں دونوں ریاستوں کا اوسط ، قومی اوسط سے زیادہ ہے، جبکہ اترپردیش، پنجاب اور منی پور میں کووڈ 19- ٹیکہ کاری کی کوریج کا اوسط قومی اوسط سے کم ہے۔ خبر موصول ہونے تک ٹیکے کی کل 142.38 کروڑ خوراکیں لگائی گئیں، جن میں سے 83.80 کروڑ سے زیادہ پہلی اور 58.58 کروڑ سے زیادہ دسری خوراک دی گئیں۔
ریاستوں کو صلاح دی گئی ہے کہ وہ کووڈ ٹیکے کے سبھی اہل لوگوں کو پہلی خوراک لگانے میں تیزی لائیں اور یہ یقینی بنائیں کہ جن لوگوں کو دوسری خوراک دینے کا وقت ہوگیا ہے، انہیں دوسری خوراک لگا دی جائے۔ اس مقصد کے لیے ضلع وار ، ہفتہ وار ٹیکہ کاری پر عمل درآمد کے لیے منصوبے بنائے جائیں۔ ریاست کے افسران سے کہا گیا ہے کہ یومیہ بنیاد پر اس پر عمل درآمد کا جائزہ لیتے رہیں۔
انتخابات والی ریاستوں کو صلاح دی گئی ہے کہ وہ جانچ میں تیزی لائیں، تاکہ انفیکشن کے معاملوں کی فورا شناخت ہوسکے اور اس کا بروقت سامنا کرنے کے لیے کارروائی کو یقینی بنایا جاسکے۔ اس کے ساتھ ہی یہ بھی یقینی بنایا جائے کہ سست رفتار سے جانچ کی وجہ سے کہیں معاملوں میں اچانک تیزی نہ آنے پائے۔
ریاستی افسران کو سخت ہدایت دی گئی ہے کہ وہ کووڈ سے متعلق مناسب برتاؤ کا سختی سے عمل درآمد کو یقینی بنائیں اور اسے کارگر طریقے سے نافذ کرنے کے لیے مناسب اقدامات کیے جائیں۔ مرکزی حکومت ’مکمل سرکار ‘ کے نظریے کے تحت کووڈ-19 وبا کے بندوبست کے لیے ریاستوں/ مرکز کے زیر انتظام علاقوں کی کوششوں میں تعاون دے رہی ہے۔
وزارت دفاع
ڈی آر ڈی او کے ذریعے بائیو ٹوائلٹ کی تیاری
نئی دہلی، 17 دسمبر 2021:
دفاعی تحقیق و ترقی کے ادارے، ڈی آر ڈی او، کی تیار کردہ بائیو ٹوائلٹ کی اہم خصوصیات مندرجہ ذیل ہیں:
- اس میں اینایروبک  عمل کا استعمال ہوتا ہے جس کے ذریعے انسانی فضلہ بیکٹیریا کے کنسورشیم کے ذریعے تحلیل ہوتا ہے؛
· بائیو ٹوائلٹ کو کسٹمائز کیا گیا ہے اور مختلف جغرافیائی موسمی حالات میں استعمال کے لیے مختلف ڈیزائن تیار کیے گئے ہیں۔
گائے کے گوبر کو بیکٹیریا کنسورشیم کی افزودگی کے لیے استعمال کیا جاتا ہے۔ کنسورشیم میں چار اقسام کے بیکٹیریا موجود ہیں:
- ہائیڈرولیز
- ایسیڈوجینیز
- ایسیٹوجینیز
· میتھوجنز
ڈی آر ڈی او نے اس ٹکنالوجی کو ملک بھر میں تقریباً 60 صنعتوں کو منتقل کردیا ہے۔ ان صنعتوں نے ملک بھر میں بائیو ڈائجسٹر نصب کیے ہیں۔ 20 سے زائد ریاستوں میں مجموعی طور پر تقریباً 16000 بائیو ڈائجسٹر نصب کیے گئے ہیں۔ اس کے علاوہ بھارتی ریلوے کے کوچوں میں ڈھائی لاکھ سے زائد بائیو ڈائجسٹر نصب کیے گئے ہیں جو روزانہ کی بنیاد پر 100 لاکھ سے زائد مسافروں کی ضرورت کو پورا کرتے ہیں۔
یہ اطلاع دفاع کے وزیر مملکت جناب اجے بھٹ نے آج لوک سبھا میں جناب متیش رمیش بھائی پٹیل  کو تحریری جواب میں دی۔
وزارت دفاع
تھیٹر کی سطح کی آپریشنل تیاری کی مشق  ہندوستانی بحریہ کی سب سے بڑی جنگی مشق
ہندوستانی بحریہ کی 2023 کی بڑی بحری مشق ٹروپیکس سرِ دست بحر ہند کے علاقے میں جاری ہے۔ آپریشنل سطح کی یہ مشق ہر دو سال پر منعقد کی جاتی ہے اور اس میں نہ صرف ہندوستانی بحریہ کے تمام یونٹیں شامل ہوتی ہیں بلکہ ہندوستانی فوج، ہندوستانی فضائیہ اور کوسٹ گارڈ کے سازو سامان بھی بروئے کار لائے جاتے ہیں۔
ٹروپیکس-23 کا انعقاد تین ماہ کیلئے جنوری سے مارچ 2023 تک کیا جا رہا ہے۔ مشق کے ایک حصے کے طور پر ہندوستانی بحریہ کے تمام زمینی سطح کے جنگ آزما اثاثوں بشمول ڈیسٹرائرز، فریگیٹس، کارویٹ نیز آبدوزوں اور ہوائی جہازوں کو پیچیدہ میری ٹائم آپریشنل تعیناتیوں سے گزارا جاتا ہے تاکہ بحریہ کے آپریشنز کے تصور کو درست اور بہتر بنایا جا سکے۔ اس میں آپریشنل لاجسٹکس اور دیگر سروسز کے ساتھ انٹرآپریبلٹی بھی شامل ہے۔ یہ مشق بندرگاہ اور سمندر دونوں حلقوں میں مختلف مراحل میں کی جا رہی ہے جس میں لائیو ہتھیاروں کی فائرنگ سمیت جنگی کارروائیوں کے مختلف پہلوؤں کو شامل کیا گیا ہے۔
گزرتے برسوں کے ساتھ دائرہ کار اور پیچیدگی میں اضافے کے بعد یہ مشق ہندوستانی بحریہ کے مشترکہ بیڑے کی کثیر خطرے والے ماحول میں کام کرنے کے لیے جنگی تیاری کو جانچنے کا موقع فراہم کرتی ہے۔ بحری مشق میں ہندوستانی فوج، ہندوستانی فضائیہ اور کوسٹ گارڈ کے ساتھ آپریشنل سطح کی بات چیت کی بھی سہولت فراہم ہوتی ہے۔ اس سے پیچیدہ ماحول میں باہمی تعاون اور مشترکہ کارروائیوں کی سرگرمیوں کو مزید تقویت ملے گی۔
شہری ہوابازی کی وزارت
اے ڈبلیو جی نےہندوستان کو سی ٹی سی تعمیل کے انڈیکس میں مثبت تعمیل کے نقطہ نظر کے ساتھ رکھا ہے
یہ پیشرفت اس وقت ہوئی جب حکومت ہند نے آئی بی سی کی دفعہ14  2016 ،کے تحت ایک نوٹیفکیشن جاری کیا ،جس کےمطابق سی ٹی سی کے تحت آنے والے ہوائی جہاز کے آلات کو موریٹوریم کی درخواست سے مستثنیٰ قرار دیاگیا تھا
کیپ ٹاؤن کنونشن اور ہوائی جہاز کے پروٹوکول میں معاہدہ کرنے والی ریاست ہونے کے ناطے، بھارت کی معاہدے کی ذمہ داری کے مطابق، حکومت ہند نے 03.10.2023 کو ایک نوٹیفکیشن جاری کیا جس میں بتایا گیا ہے کہ دیوالیہ اور دیوالیہ پن کوڈ، 2016 کے تحت ہوائی جہاز، ہوائی جہاز کے انجن، ایئر فریم اور ہیلی کاپٹر جو کیپ ٹاؤن کنونشن کے زیر انتظام ہیں ،پر اس کا اطلاق نہیں ہوگا۔
اس پیش رفت کے نتیجے میں، ایوی ایشن ورکنگ گروپ  نے ہندوستان کے اسکور میں متوقع اضافے کے ساتھ اپنے سی ٹی سی تعمیل انڈیکس میں ایک مثبت واچ لسٹ نوٹس جاری کیا۔ یہ بھارتی آپریٹرز کو ہوائی جہاز کے سازوسامان لیز پر دینے/فنانسنگ میں آسانی کی طرف ایک مثبت قدم ہوگا۔
عملے، عوامی شکایات اور پنشن کی وزارت
ڈاکٹر جتیندر سنگھ نے کہا ہے کہ ’پی ایم وشوکرما‘ اسکیم ہندوستان کے تہذیبی مزاج اور روایتی دستکاری کے بہترین امتزاج کی نمائندگی کرتی ہے
وزیر اعظم مودی نے ہندوستان کے روایتی علم کو جدید ٹیکنالوجی کے ساتھ جوڑنے کا کلچر متعارف کرایا ہے اور چندریان اس کی سب سے نمایاں مثال ہے: ڈاکٹر جتیندر سنگھ
چاند کے مشن کو ’چندریان‘، اس کے لینڈر کو ’وکرم‘ اور چاند کے جنوبی قطب پر اس کی لینڈنگ سائٹ کو ’شیو شکتی‘ کے نام سے منسوب کرنا تہذیبی اقدار کو محفوظ رکھتا ہے اور قطب قمری سے بھیجا جانے والا ان پٹ اسے جدید ترین ٹیکنالوجی سے جوڑتا ہے : ڈاکٹر جتیندر سنگھ
ہندوستان کے ترقی کے سفر میں یہ ایک تاریخی دن ہے جب ہندوستان کے خصوصی اثاثے - روایتی کاریگروں اور دستکاروں کو وزیر اعظم کے ذریعہ ’پی ایم وشوکرما‘ کے آغاز کے ساتھ مرکزی دھارے میں لایا جا رہا ہے: ڈاکٹر جتیندر سنگھ
مرکزی وزیر مملکت  سائنس اور ٹیکنالوجی؛ وزیر اعظم کے دفتر، عملہ، عوامی شکایات، پنشن، ایٹمی توانائی اور خلا کے وزیر مملکت ڈاکٹر جتیندر سنگھ نے آج کہا، ”پی ایم وشوکرما“ اسکیم ہندوستان کے تہذیبی مزاج اور روایتی دستکاری کے بہترین امتزاج کی نمائندگی کرتی ہے۔
وزیر موصوف نے کہا کہ یہ اسکیم روزی روٹی کمانے کا اختیار پیش کرنے کے ساتھ ساتھ ہندوستان کی قدیم استاد شاگرد روایت کو بھی برقرار رکھتی ہے۔
ڈاکٹر جتیندر سنگھ جموں میں وزیر اعظم جناب نریندر مودی کی طرف سے ’پی ایم وشوکرما‘ اسکیم کے آغاز کے موقع پر بات کر رہے تھے۔
ڈاکٹر جتیندر سنگھ نے کہا کہ وزیر اعظم مودی نے ہندوستان کے روایتی علم کو جدید ٹیکنالوجی کے ساتھ جوڑنے کا کلچر متعارف کرایا ہے اور چندریان اس کی سب سے نمایاں مثال ہے۔
مرکزی وزیر نے کہا، چاند کے مشن کو ’چندریان‘، اس کے لینڈر کو ’وکرم‘ اور چاند کے جنوبی قطب پر اس کی لینڈنگ سائٹ کو ’شیو شکتی‘ کے نام سے منسوب کرنا تہذیبی اقدار کو محفوظ رکھتا ہے اور قطب قمری سے بھیجا جانے والا ان پٹ اسے جدید ترین ٹیکنالوجی سے جوڑتا ہے جو یہ ثابت کرتا ہے کہ ہندوستان ان نام نہاد ترقی یافتہ ممالک سے آگے ہے جو اب ہماری قیادت میں آنا چاہتے ہیں، ڈاکٹر جتیندر سنگھ نے مزید کہا۔
ڈاکٹر جتیندر سنگھ نے کہا، ہندوستان کے ترقی کے سفر میں یہ ایک تاریخی دن ہے جب ہندوستان کے خصوصی اثاثے - روایتی کاریگروں اور دستکاروں کو وزیر اعظم کے ذریعہ ’پی ایم وشوکرما‘ کے آغاز کے ساتھ مرکزی دھارے میں لایا جا رہا ہے۔
ڈاکٹر جتیندر سنگھ نے کہا، روایتی کاریگر اور دستکار معاشرے کا ایک لازمی حصہ ہیں جنہوں نے ہندوستان کی صدیوں پرانی روایات اور دستکاریوں کو زندہ رکھا ہے لیکن آزادی کے بعد ان کا کبھی خیال نہیں رکھا گیا۔ یہ صرف وزیر اعظم جناب نریندر مودی کی قیادت کے تحت ہی ممکن ہوا کہ سماج کے اس اٹوٹ حصے کو آج ’پی ایم وشوکرما‘ اسکیم کے آغاز کے ساتھ تعاون فراہم کیا جا رہا ہے اور ہنر مند بنایا جا رہا ہے۔
ڈاکٹر جتیندر سنگھ نے کہا کہ 10 کروڑ اجولا کنکشن، سوچھ بھارت مشن کے تحت 12 کروڑ بیت الخلا، جل جیون مشن کے تحت 13 کروڑ کنکشن، آیوشمان بھارت کے تحت 18 کروڑ ہیلتھ کارڈ، مدرا لون، پی ایم کسان ندھی وغیرہ اس بات کا ثبوت ہیں کہ یہ حکومت ان لوگوں کے لیے وقت ہے جنہیں سابقہ حکومتوں کے ذریعہ مرکزی دھارے سے باہر چھوڑ دیا گیا تھا۔
وزارات ثقافت
مشترکہ بودھ وراثت پر ایس سی او کی ابھی تک کی پہلی آن لائن بین الاقوامی نمائش کا آج انعقاد کیا گیا
سربراہان حکومت کی ایس سی او کونسل کےصدر جناب ایم وینکیا نائڈونے نمائش کا افتتاح کیا
نئی دہلی30نومبر2020: بھارت کے نائب صدر جمہوریہ اور سربراہان حکومت کی ایس سی او کونسل کے ، 2020 میں سربراہ جناب ایم وینکیا نائڈو نے سربراہان حکومت کی ایس سی او کونسل کی 19 ویں میٹنگ میں مشترکہ بودھ وراثت کے سلسلے میں ابھی تک پہلی ایس سی او آن لائن نمائش کا افتتاح کیا۔ افتتاح کی یہ تقریب ویڈیو کانفرنسنگ کے وسیلے سے آن لائن منعقدکی گئی ۔
ایس سی او کی یہ آن لائن بین الاقوامی نمائش اپنی نوعیت کی ابھی تک کی پہلی نمائش ہے ۔ جس کی تیاری نئی دلی کے نیشنل میوزیم میں ،ایس سی او ررکن ممالک کے ساتھ مل کر کی۔نمائش کے انعقاد میں تھری ڈی اسکیننگ ، ویب جی ایل پلیٹ فارم ، ورچوئل اسپیس یوٹی لائزیشن ، اختراعی تحفظ اور پس پردہ تبصرے کے طریقوں جیسی جدید ترین آرٹ تکنیک کا استعمال کیا گیا۔
اس نمائش کو اس آن لائن پتے پر دیکھا جاسکتا ہے: https://nmvirtual.in
بودھ فلسفہ اور وسطی ایشیا کے فنون لطیفہ،شنگھائی تعاون تنظیم ایس سی او سے وابستہ ملکوں کو ایک دوسرے سے ملاتے ہیں۔اس آن لائن بین الاقوامی نمائش میں شائقین کو ایک عمدہ موقع فراہم کیا گیا ہے کہ وہ ایس سی او ملکوں کے بودھ آرٹ کے قدیم فن پاروں کو دیکھ سکتے ہیں۔ یہ فن پارے ایک ہی پلیٹ فارم پر لوگ اپنے گھروں پر اپنی آسانی کے مطابق دیکھ سکتے ہیں۔اس طرح کی کثیر ملکی آن لائن نمائش میں یہ صلاحیت بھی ہے کہ وہ حالیہ عالمی وبا کے دوران کے حالات میں معاشروں کو جوڑسکے اور ان میں ایک نیا جوش وجذبہ پیدا کرسکے ۔
اس بین الاقوامی نمائش میں پورے ایشیا میں مختلف میوزیموں میں آرٹ کے خزانے کی ایک جھلک پیش کی گئی ہے ۔
ناظرین گندھار اور متھر ا اسکول نالندہ ، امراوتی اور سارناتھ وغیرہ کے بھارت کے بودھ خزانوں کے بارے میں معلومات حاصل سکتے ہیں۔پاکستان کے ہال میں گوتم بدھ کی زندگی اور بودھ آرٹ کو تھری ڈی ورچوئل طریقے سے نمایاں کیا گیا ہے۔
/
خواتین اور بچوں کی ترقیات کی وزارت
آنگن واڑی ورکرس کو اعزازیہ
خواتین اور بچوں کی ترقی کی مرکزی وزیر محترمہ اسمرتی زوبین ایرانی نے آج راجیہ سبھا میں ایک تحریری جواب میں بتایا کہ آنگن واڑی ورکرز اور ہیلپرز کو دیے جانے والے اعزازیہ کے لیے مرکزی اور ریاستی حکومتوں کے درمیان لاگت کی تقسیم کا مقررہ تناسب درج ذیل ہے:
ریاستیں/ مرکز کے زیر انتظام خطے، مقننہ والے - 60:40
این ای / ہمالیائی ریاستیں  - 90:10
بغیر مقننہ کے مرکز کے زیر انتظام خطہ ۔100:0
یہ تمام ریاستوں/ مرکز کے زیر انتظام خطوں پر لاگو ہوتا ہے۔ حکومت ریاستوں/ مرکز کے زیر انتظام خطوں کے آنگن واڑی ورکروں / آنگن واڑی ہیلپروں کو ادا کئے جانے والے ماہانہ اعزازیئے میں لاگت کے مقررہ تناسب کے مطابق ریاستوں / مرکز کے زیر انتظام خطوں کو فنڈز جاری کرتی ہے۔آخری بار یکم اکتوبر 2018 کو حکومت ہند نے آنگن واڑی ورکرز کے اعزایئے کو مین–آنگن واڑی سینٹروں کے لئے تین ہزار روپے سے بڑھاکر 4500 روپے ماہانہ جبکہ منی آنگن واڑی سینٹروں کے لئے 2250 روپے سے بڑھاکر 3500 روپے ماہانہ اور آنگن واڑی ہیلپروں کے لئے 1500 سے بڑھاکر 2250 روپے ماہانہ کیا تھا۔
اس کے علاوہ آنگن واڑی ہیلپروں کو 250 روپے ماہانہ اور آنگن واڑی ورکرز کو 500 روپے ماہانہ کا کارگزاری سے منسلک محرک دیا جاتا ہے۔ ریاستیں/ مرکز کے زیر انتظام خطے ان ورکرز کو اپنے وسائل سے اضافی مالی مراعات/ اعزازیہ بھی دیتے ہیں۔ اعزازیہ میں اضافہ زیر غور نہیں ہے۔
۔۔۔۔۔۔۔۔۔۔۔
ش ح۔ا گ ۔ن ا۔
U-3927
(Visitor Counter : 94
وزارتِ تعلیم
بھارت اور سنگاپور زندگی بھر سیکھنے کے مواقع پیدا کرنے، مستقبل کے لیے تیار افرادی قوت بنانے اور علم اور ہنر کی ترقی کو اسٹریٹجک شراکت داری کا کلیدی ستون بنانے پر رضامند ہو گئے ہیں
جناب دھرمیندر پردھان نے سنگاپور کے نائب وزیر اعظم اور وزیر تجارت و صنعت سے ملاقات کی
تعلیم کے مرکزی وزیر جناب دھرمیندر پردھان موجودہ تعلقات کو مضبوط بنانے اور تعلیم اور ہنر کی ترقی میں دو طرفہ تعلقات کے دائرہ کار کو وسیع کرنے کے امکانات تلاش کرنے کے لیے سنگاپور کے تین روزہ دورے پر ہیں۔ جناب پردھان نے سنگاپور کی حکومت کے مختلف اہم وزراء سے ملاقات کی اور آج اسپیکٹرا سیکنڈری اسکول کا دورہ کیا۔
جناب پردھان نے سنگا پور کے ڈی پی ایم اور وزیر خزانہ جناب لارنس وونگ کے ساتھ بھارت اور سنگاپور کے درمیان موجودہ تعاون کو مضبوط بنانے کے ساتھ ساتھ ہنر مندی کی ترقی میں مصروفیات کو گہرا کرنے پر ایک تعمیری میٹنگ کی۔ میٹنگ کے دوران مل کر کام کرنے پر اتفاق کیا گیا، جس کا مقصد زندگی بھر سیکھنے کے مواقع پیدا کرنا، مستقبل کے لیے تیار افرادی قوت کی تعمیر اور علم و ہنر کی ترقی کو اسٹریٹجک شراکت داری کا ایک اہم ستون بنانا ہے۔
میٹنگ کے دوران، جناب پردھان نے کہا کہ وزیر اعظم جناب نریندر مودی کی قیادت میں، بھارتی حکومت نے 2020 ء میں قومی تعلیمی پالیسی  کا آغاز کیا تھا۔ این ای پی ، 2020 خاص طور پر مڈل اسکولوں میں پیشہ ورانہ تعلیم کے ابتدائی مواقع فراہم کرنے اور اس بات کو یقینی بنانے کے لیے کہ مارکیٹ کی مطابقت سے تربیت کے ساتھ ساتھ ہمارے اداروں کی صلاحیت سازی تکنیکی اور پیشہ ورانہ تعلیم فراہم کرسکے ، پر توجہ مرکوز کر رہا ہے ۔ انہوں نے مزید بتایا کہ حکومت مہارت کی اہلیت کے فریم ورک کو اعلیٰ تعلیمی قابلیت کے فریم ورک کے ساتھ مربوط کرنے کے لیے بھی کام کر رہی ہے اور اسکلنگ ، ری اسکلنگ اور اپ اسکلنگ کے مواقع فراہم کرنے کے لیے قلیل مدتی اور طویل مدتی تربیتی پروگرام تیار کرنے میں سرمایہ کاری کر رہی ہے۔ وزیر موصوف نے بھارتی ضرورتوں کو پورا کرنے سنگاپور کے بہترین طریقہ ٔ کار سے سیکھنے ، اشتراک کرنے اور اسے اپنانے پر زور دیا ۔
جناب دھرمیندر پردھان نے سنگاپور کے وزیر تجارت و صنعت جناب گان کم یونگ کے ساتھ بصیرت انگیز بات چیت کی۔ وزراء نے ہنر مندی اور زندگی بھر سیکھنے کے لیے ایک ہموار فن تعمیر کے لیے تمام میکانزم کے ذریعے ہمارے ہنر مندی کی ترقی اور پیشہ ورانہ تربیت کے روابط کو مضبوط بنانے پر مفید بات چیت کی۔ بھوبنیشور میں جی 20 فیوچر آف ورک ورکشاپ کے نتائج پر روشنی ڈالتے ہوئے، انہوں نے ان طریقوں پر بھی تبادلہ خیال کیا ، جن میں بھارت مشترکہ چیلنجوں سے نمٹنے اور بھارتی مہارت کے ماحولیاتی نظام کو تبدیل کرنے کے لئے سنگاپور کی مہارت اور علم سے فائدہ اٹھا سکتا ہے۔
جناب پردھان کو افرادی قوت کی تربیت کے لیے سنگاپور میں اپنائے جانے والے بہترین طریقوں اور ماڈلز کا زیادہ سے زیادہ جائزہ لینے کا موقع ملا۔ دونوں وزراء نے ہنر مندی میں باہمی ترجیحات کو آگے بڑھانے، زندگی بھر سیکھنے کے نئے مواقع پیدا کرنے اور اپنے ممالک کے ساتھ ساتھ دیگر ابھرتی ہوئی معیشتوں کے فائدے کے لیے مل کر تعاون کرنے پر اتفاق کیا۔
بعد میں دن میں ، جناب پردھان نے اسپیکٹرا سیکنڈری اسکول کا دورہ کیا۔ انہوں نے طلباء اور اساتذہ کے ساتھ بات چیت کی تاکہ تدریسی ماحول، تدریس کے بارے میں مزید معلومات حاصل کی جا سکیں۔ وزیر موصوف کو یہ جان کر خوشی ہوئی کہ اسکول مہارت پر مبنی تعلیم کو ترجیح دیتا ہے اور ہر سیکھنے والے کے لیے موزوں رفتار سے سیکھنے کی حوصلہ افزائی پر بھی توجہ دیتا ہے تاکہ وہ مستقبل کے کام کی جگہوں کے لیے تیار ہوں۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 5594
(Visitor Counter : 76